 Generate a headline for the following text: nẸgbẹ ajàfẹtọ mùsùlùmí kan tó ń jẹ Taawunu Human Right of Nigeria THURIST ti ké gbàjarè pé, òṣèrè tíátà, Odunlade Adekola n fi ọrọ ẹsin Musulumi tayín. Nínú àtẹjáde kan ti adarí ẹgbẹ náà, Amofin Sulaymon Tadese fi síta lójú òpó Facebook ẹgbẹ náà, ló tí sọ pé Odunlade Adekola gbé fọnrán sinimá kan síta, níbi tó tí n fí àwọn obìnrin ẹlẹhà kan ṣe yẹyẹ láàrín àwùjọ. Gẹgẹ bí ó ṣe kọ  Wọn ti pe àkíyèsí wa sí simina àgbéléwò kan tí mo ni ìgbàgbọ pé gbájúgbàjà òṣèré Odunlade Adekola lo gbe síta, èyí tí èròngbà fi yé ni pé, ó n gbìyànjú láti fi àwọn obìnrin músùlùmí ẹlẹha ṣe yẹyẹ. THURIST ni nínú fọnrán náà tó pe àkọlé rẹ ni Iku ni, ni wọn ti ṣe àfihàn obìnrin ẹlẹhà kan tó wọkọ èrò, tí ó sì n ń sọ fún onímótò pé, ìyànà ọrun ni òun ti fẹ sọkalẹ. O ni irú èyí n fí obìnrin ẹlẹhà náà ṣe yẹyẹ ni, nítori pé kò sí ìbì kankan  tó n jẹ ìyànà ọrun níbikibi ni Nàìjíríà. Kò tán síbẹ, olùkọ ìtàn náà tún ṣe àfihàn òbìnrin ẹlẹhà náà gẹgẹ bi wèrè, tí ó sì ń gbìyànjú láti sọ àwọn òbìnrìn tó lo ẹhá bi ẹni ti ko tọ láwùjọ. Àìní ìfàradà ẹsìn nínú sinima náà dé orí góngó nígbà tí olùkọtàn ọhún ṣàfihàn obìnrin tó lo ẹhá náà, níbi to ti gbé àdá sókè, tó sì fẹ ṣá ẹnikẹni tó bá wa ni àyíká rẹ pa. THURIST ni nítorí ìdí èyí, ni àwọn ṣe n ké pé ẹgbẹ TAMPAN àti ọgbẹni Odunlade Adekola láti gbé àwọn ìgbéṣẹ yìí lẹyọ-osọkà. Láti fi òpin sí ṣíṣe fíìmù IKU NI, ki wọn si yọ kúrò lórí gbogbo ìkànni ìwòràn tó fi mọ Youtube láàárin ọjọ méje. Bakan naa ni Thurist n fẹ kí ẹgbẹ fi ọgbẹni Odunlade Adekola si abẹ ìbáwí ní ìlàna ofin ẹgbẹ TAMPAN. Ẹgbẹ THURIST tún ké pe àjọ tó n mójú tó sinima tí wọn n gbé jáde láti dènà irú àwọn sinimá bẹẹ láti mase jáde si àwùjọ. Bákan náà ni wọn ni pe kí ẹni to gbe sinima náà jáde kọ iwé ìtọrọ aforíjì sí àwọn àjọ musulumi, kí wọn sì gbe jáde lójú òpó ti gbogbo ènìyàn yóò ti ri, pèlú ìdániloju pe àwọn ti yọ fọnran náà kúrò láàrín ọjọ méje. Bí o bá wá kọ tí kò ṣe èyí, égbẹ náà ni àwọn ṣetán láti tẹsíwájú láti pe TAMPAN lẹjọ lórí ọrọ náà. Gbogbo igbiyanju BBC Yoruba lati kan si Odunlade Adekola, ka le gbọ tẹnu rẹ lori isẹlẹ yii lo ja si pabo. : Sure, heres a headline for the given text - Odunlade Adekola: Ẹgbẹ Mùsùlùmí korò ojú sí sinimá kan tí Odun gbé jáde tí wọn ló ń fi Islam tayín 